**APELUL DE SELECȚIE VARIANTA SIMPLIFICATĂ**

**M 4.4/6B – DEZVOLTAREA UNOR UAT-URI VIABILE PRIN INOVARE SOCIALĂ ÎNTERITORIUL GAL**

Numărul de referință
al sesiunii de selecție a proiectelor: nr. 7 – octombrie 2022: M4.4/6B: 28.10.2022 - 28.11.2022

**Data lansării: 28.10.2022**

ASOCIAȚIA GRUPUL DE ACȚIUNE LOCALĂ ȘTEFAN CEL MARE anunță lansarea, în data de **28.10.2022**, a apelului de selecție a proiectelor pentru măsura: **M4.4/6B** **Dezvoltarea unor UAT-uri viabile prin inovare socială în teritoriul GAL.**

**Beneficiari eligibili (din teritoriul GAL Ștefan cel Mare):** autoritățile publice locale cu responsabilități în domeniu; ONG-uri cu expertiză relevantă pentru acțiunile selectate; comunele, orașele și asociațiile acestora, conform legislației naționale în vigoare, din teritoriul GAL Ștefan cel Mare; unități de cult, conform legislației în vigoare; persoane fizice autorizate / societăți comerciale care dețin în administrare obiective de patrimoniu cultural de utilitate publică, de clasa B; operator de servicii de utilități publice, denumit și operator - persoana juridică de drept public sau de drept privat cu capital public, privat sau mixt, înregistrată în România, într-un stat membru al Uniunii Europene ori în alt stat, care asigură nemijlocit furnizarea / prestarea, în condițiile reglementărilor în vigoare, a unui serviciu de utilități publice sau a uneia sau mai multor activități din sfera serviciilor de utilități publice**.**

**Teritoriul Asociației Grupul de Acțiune Locală Ștefan cel Mare** acoperă următoarele unități administrativ-teritoriale: 9 comune din județul Iași, respectiv: Golăiești, Aroneanu, Ungheni, Țuțora, Prisăcani, Comarna, Costuleni, Ciortești, Dobrovăț; 4 comune din județul Vaslui, respectiv: Codăești, Rebricea, Dănești, Tăcuta și orașul Negrești, din județul Vaslui.

**Fondurile disponibile pentru Măsura 4.4/6B: 352.975,02 Euro.**

**Fondurile disponibile alocate în această sesiune pentru măsura 4.4/6B: 352.975,02 Euro.**

**Suma maximă nerambursabilă care poate fi acordată pentru finanțarea unui proiect: *25.212,55 Euro*.**

**Suma totală alocată măsurii M 4.4/6B, conform planului financiar aprobat de DGDR AM PNDR este în valoare de 1.713.239,90 Euro.**

*GAL Ștefan cel Mare informează potențialii beneficiari asupra termenului de finalizare a proiectelor (inclusiv efectuarea ultimei plați) la data de 31.12.2025 (cu respectarea instrucțiunilor de plată - anexă la Contractul de finanțare, privind depunerea ultimei cereri de plata aferenta proiectului).*

**Data limită de depunere a proiectelor: 28.11.2022**, ora 12.00.

**Locul și intervalul orar în care se pot depune proiecte:** sediul Asociației Grupul de Acțiune Locală Ștefan cel Mare, din sat Rediu Aldei, comuna Aroneanu, în incinta școlii ”Aron Vodă”, corp B, et.1, județul Iași, în fiecare zi lucrătoare, în intervalul orar 9:00 – 12:00.

**Informații detaliate privind accesarea și derularea acestei măsuri** sunt cuprinse în Ghidul solicitantului elaborat de GAL pentru măsura M4.4/6B și anexele la ghid, postate pe pagina de internet a GAL: [www.galstefancelmare.ro](http://www.galstefancelmare.ro).

**Datele de contact unde solicitanții pot obține informații suplimentare:**  sediul Asociației Grupul de Acțiune Locală Ștefan cel Mare, din sat Rediu Aldei, comuna Aroneanu, în incinta școlii ”Aron Vodă”, corp B, et.1, județul Iași, Telefoane: 0740.140.704, 0729.356.262, E-mail: contact@galstefancelmare.ro.

**Toate informațiile detaliate,** aferente măsurii M4.4/6B lansate în cadrul prezentului apel de selecție, **sunt disponibile pe suport tipărit la sediul GAL.**